בריאן פרי

בריאן פרי (באנגלית: Bryan Ferry; נולד ב-26 בספטמבר 1945) הוא זמר ופזמונאי בריטי.

פרי זכה לפרסום כסולן הראשי וכותב השירים הראשי של להקת הארט רוק "רוקסי מיוזיק", אשר הפיקה 10 סינגלים שהגיעו למצעד ה-Top10 הבריטי בשנים 1972–1982.

פרי החל קריירת סולו ב-1973 בעודו חבר בלהקת רוקסי מיוזיק. הלהיטים הראשונים שלו כאמן סולו כללו את "A Hard Rain's a-Gonna Fall", "Let's Stick Together" ו-"This Is Tomorrow". הלהקה התפרקה לבסוף לאחר שב-1982 יצא לשווקים אלבומה "Avalon", אשר היה האלבום הנמכר ביותר של הלהקה. זאת בעקבות שפרי התמקד בקריירה הסולו שלו, והפיק מספר סינגלים נוספים כגון "Slave to Love" ו-"Don't Stop the Dance", והאלבום שהיה במהלך ב-1985 האלבום הנמכר ביותר בבריטניה - "Boys and Girls".

בסך הכל, מכר פרי מעל 30 מיליון אלבומים ברחבי העולם, אם כוללים את מספר האלבומים שמכר כאמן סולו וכחבר בלהקת רוקסי מיוזיק.

בנוסף לכך פרי הוא גם כותב שירים פורה, והוא הקליט גם מספר גרסאות כיסוי לשירים של אמנים אחרים, בהם גרסאות כיסוי לשיריו של בוב דילן.

קישורים חיצוניים

 

ערכים שבהם תבנית בריטניקה אינה מתאימה
מוזיקאים בריטים
פזמונאים בריטים
מסדר האימפריה ההודית: אבירים מפקדים
אמני וירג'ין רקורדס
בריטים שנולדו ב-1945